钦定古今图书集成/明伦汇编/闺媛典/第088卷 > 金兆乐妻徐氏
## 钦定古今图书集成/明伦汇编/闺媛典/第088卷 > 金兆乐妻徐氏

按《太仓州志》：“徐氏，大钦女。大钦早殁，氏甫三岁，母凌
氏守之。长嫁金兆乐。年十九，兆乐复死，母女茹茶三
十年。母病卒，氏丧葬毕，即豫凶事，卜日谢三党，分赠
所遗。既沐浴，随自结束，言笑就木，戒家人生闭。家人
不忍，遂断饮食。积数日，颜色转莹。偶复步履，更珊珊
轻举，阅十五日而僵，又数日始绝。”